**DĖL ROKIŠKIO R. OBELIŲ GIMNAZIJOS NUOSTATŲ PATVIRTINIMO**

2024 m. kovo 28 d. Nr. TS-70

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu ir 7 straipsnio 6 dalimi, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 (Lietuvos Respublikos švietimo, mokslo ir sporto ministro 2021 m. balandžio 28 d. įsakymo Nr. V-670 redakcija) „Dėl Nuostatų, įstatų ar statutų įforminimo reikalavimų patvirtinimo“, ir atsižvelgdama į Rokiškio rajono savivaldybės mero 2024 m. kovo 1 d. potvarkį Nr. MV-109 „Dėl teikimo tvirtinti Rokiškio r. Obelių gimnazijos nuostatus“, Rokiškio rajono savivaldybės taryba n u s p r e n d ž i a:

1. Patvirtinti Rokiškio r. Obelių gimnazijos nuostatus (pridedama).

2. Įgalioti Rokiškio r. Obelių gimnazijos direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

3. Pripažinti netekusiais galios:

3.1. Rokiškio rajono savivaldybės tarybos 2005 m. balandžio 22 d. sprendimą Nr. TS-5.74 „Dėl Rokiškio rajono mokyklų nuostatų patvirtinimo“;

3.2. Rokiškio rajono savivaldybės tarybos 2009 m. birželio 19 d. sprendimą Nr. TS-7.142 „Dėl Rokiškio rajono mokyklų nuostatų patvirtinimo“;

3.3. Rokiškio rajono savivaldybės tarybos 2014 m. gegužės 30 d. sprendimą Nr. TS-112 „Dėl Rokiškio r. Obelių lopšelio-darželio nuostatų patvirtinimo“;

3.4. Rokiškio rajono savivaldybės tarybos 2018 m. kovo 5 d. sprendimą Nr. TS-49 „Dėl Rokiškio rajono savivaldybės švietimo įstaigų nuostatų patvirtinimo“;

3.5. Rokiškio rajono savivaldybės tarybos 2020 m. gegužės 29 d. sprendimą Nr. TS-148 „Dėl Rokiškio r. Obelių gimnazijos nuostatų patvirtinimo“;

3.6. Rokiškio rajono savivaldybės tarybos 2023 m. gegužės 25 d. sprendimą Nr. TS-175 „Dėl Rokiškio r. Obelių gimnazijos nuostatų patvirtinimo“, nuo šio sprendimo 1 punkte nurodytų Rokiškio r. Obelių gimnazijos nuostatų įregistravimo Juridinių asmenų registre datos.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė